स्कैंडिनेवियाई पहाड़
स्कैंडिनेवियाई पहाड़ (Scandinavian Mountains) या स्कैंडेस (Scandes) उत्तरी यूरोप के स्कैंडिनेवियाई प्रायद्वीप पर स्थित एक पर्वतमाला है। हालांकि यह पहाड़ियाँ अधिक ऊँची नहीं हैं फिर भी कुछ स्थानों पर यह अचानक बहुत गहरी खाईयाँ प्रस्तुत करती हैं। विषेशकर पश्चिमी छोर में इनकी उत्तरी सागर के साथ लगी खाईयाँ 'फ़्योर्ड' के नाम से विश्वप्रसिद्ध हैं। यह पर्वतमाला १,७०० किमी तक चलती है और ३२० किमी चौड़ी है।